Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 112/12/8802	Košice I, 15.7.2014
EEČ : 2-63-319-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 7.5.2012, spisová značka 1 Pv 112/12/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Podľa ustanovenia § 217 odsek 1 Trestného poriadku  vyslovujem, že obvinená

XXXXX, narodená XXXXX v Košiciach, trvale bytom XXXXX, ulica 
                                Ortvaňová číslo 59, bez pracovného pomeru,

sa v skúšobnej dobe v trvaní 12 mesiacov, uloženej jej uznesením prokurátora Okresnej prokuratúry XXXXX I, spisovej značky 1 Pv 112/2012 zo dňa 07. mája 2012 o podmienečnom zastavení trestného stíhania podľa ustanovenia § 216 odsek 1 písmeno a/, b/, c/  Trestného poriadku, ktoré nadobudlo právoplatnosť dňa 19. mája 2012,    o s v e d č i l a.

Uznesením prokurátora Okresnej prokuratúry XXXXX I zo dňa 7.5.2012, spisová značka 1 Pv 112/12/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením policajného orgánu Okresného riaditeľstva Policajného zboru, Obvodného oddelenia Policajného zboru XXXXX - Staré mesto, spisovej značky ORP-690/SM-KE-2012 zo dňa 24. februára 2012, bolo podľa ustanovenia § 206 odsek 1 Trestného poriadku vznesené obvinenie XXXXX pre  prečin krádeže podľa ustanovenia § 212 odsek 2 písmeno f/ Trestného zákona, ktorého sa dopustila na tom skutkovom základe, že v Košiciach, na ulici Hlavnej číslo 111 v OD Tesco, dňa 19. februára 2012 v čase okolo 10.30 hodiny z oddelenia textilu odcudzila jeden dámsky sveter v hodnote 39,99 € a jedny dámske plavky v hodnote 7,- € a to tak, že uvedený tovar vložila do tašky, prešla cez pokladničnú zónu bez zaplatenia a následne bola zadržaná pracovníkom SBS a tovar bol vrátený v nepoškodenom stave, čím takto pre poškodeného spoločnosť Tesco Stores SR a. s. by spôsobila škodu v celkovej výške 46,99 €, pričom za obdobný čin bola v posledných dvanástich mesiacoch postihnutá rozkazom o uložení sankcie za priestupok Obvodným úradom XXXXX spisovej značky A/2011/01672 zo dňa 2. marca 2011 právoplatným 23. marca 2011.

XXXXX prokuratúry XXXXX I, uznesením spisovej značky 1 Pv 112/2012 zo dňa 07. mája 2012, podľa ustanovenia § 216 odsek 1 písmeno a/, b/, c/ Trestného poriadku podmienečne zastavil trestné stíhanie vedené proti obvinenej XXXXX pre prečin krádeže podľa ustanovenia § 212 odsek 2 písmeno f/ Trestného zákona, s určením skúšobnej doby v trvaní 12 mesiacov podľa ustanovenia § 216 odsek 2 Trestného poriadku, ktorá začala plynúť právoplatnosťou predmetného rozhodnutia, t.j. dňa 19. mája 2012.

	Obvinená XXXXX počas určenej skúšobnej doby, ako to vyplýva z oznámenia Miestneho úradu mestskej časti XXXXX - XXXXX, Okresného úradu XXXXX, odboru všeobecnej vnútornej správy, výpisu zoznamu páchateľov vyšetrovaných Odborom inšpekčnej služby SKIS a odpisu  registra trestov, viedla riadny život a nedopustila sa ďalšej protispoločenskej činnosti.
	
Vzhľadom na vyššie uvedené skutočnosti považujem toto rozhodnutie za dôvodné a v súlade so zákonom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karol Hajduček
prokurátor